
(1) 

Έγκριση σύστασης του κοινωφελούς ιδρύματος με την επωνυμία 
«ΜΟΥΣΕΙΟ ΚΡΗΤΙΚΗΣ ΕΘΝΟΛΟΓΙΑΣ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 14920/12.4.1991 πράξη της συμβολαιογράφου Μοι¬ 
ρών Νίκης Εμμανουήλ Τζολάκη, με την οποία ο Πολιτιστικός Σύλλογος 
Μεσσαράς σύστησε κοινωφελές ίδρυμα με την επωνυμία «ΜΟΥΣΕΙΟ 
ΚΡΗΤΙΚΗΣ ΕΘΝΟΛΟΓΙΑΣ» και με έδρα το χωριό Βόρρους Πυργιω- 


τίσσης του Νομού Ηρακλείου. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του. Αστικού Κώδικα. 

3. Την από 24.9.1991 γνωμοδότηση του Συμβουλίου Εθνικών 
Κληροδοτημάτων. 

4. Με πρόταση των Υπουργών Οικονομικών και Πολιτισμού, απο¬ 
φασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΜΟΥΣΕΙΟ ΚΡΗΤΙΚΗΣ ΕΘΝΟΛΟΓΙΑΣ», η οποία έγινε από 
τον Πολιτιστικό Σύλλογο Μεσσαράς με την αριθ. 14920/12.4.1991 
πράξη της συμβολαιογράφου Μοιρών Νίκης Εμμανουήλ Τζολάκη. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Πολιτισμού και διέπεται από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση του νόμου τού¬ 
του. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΜΟΥΣΕΙΟ ΚΡΗΤΙΚΗΣ ΕΘΝΟΛΟΓΙΑΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το Κοινωφελές ίδρυμα με την επωνυμία «ΜΟΥΣΕΙΟ ΚΡΗΤΙ¬ 
ΚΗΣ ΕΘΝΟΛΟΓΙΑΣ», που συστήθηκε από τον Πολιτιστικό Σύλλογο 
Μεσσαράς με την αριθ. 14920/12.4.1991 πράξη της συμβολαιογρά¬ 
φου Μοιρών Νίκης Εμμανουήλ Τζολάκη, αποτελεί νομικό πρόσωπο ιδι¬ 
ωτικού δικαίου και διέπεται από τις διατάξεις της παραπάνω συστατι¬ 
κής πράξης, του παρόντος οργανισμού, του Α.Ν. 2039/39, όπως κάθε 
φορά ισχύει ο νόμος αυτός και των διαταγμάτων που επδόθηκε ή θα εκ¬ 
δοθούν σε εκτέλεση του νόμου τούτου. 

2. Έδρα του ιδρύματος είναι το χωριό Βόρρους Πυργιωτίσσης του 
Νομού Ηρακλείου. 

3. Η Σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος έγκρισης της σύστασης του και φέρει την παρά¬ 
σταση Κρητικού Πίθου. 

Άρθρο 2 

•V 

Σκοποί 

Σκοποί του ιδρύματος είναι: 

α) Ο εμπλουτισμός των συλλόγων και των εκθέσεων του Μουσείου με 
αντικείμενα και εκθέματα αντιπροσωπευτικά των πολιτιστικών αγαθών 
και των οικοσυστημάτων και τη διεθνή προβολή τους. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Η συλλογή, συντήρηση, καταγραφή και ταξινόμηση εθνολογικών * 
αντικειμένων και δειγμάτων Φυσικής Ιστορίας και η επιστημονική και 
συγκριτική τεκμηρίωσή τους. 

γ) Η διεξαγωγή βασικής και εφαρμοσμένης έρευνας στους τομείς της 
Κρητικής Εθνολογίας - του Κρητικού φυσικού οικοσυστήματος και γενι¬ 
κότερα του γεωγραφικού, πολιτικού και ιστορικού χώρου που περιβάλ¬ 
λει την Κρήτη ή που σχετίζεται με αυτήν. 

δ) Η προστασία των πολιτιστικών αγαθών, των μνημείων, των κει¬ 
μηλίων και των φυσικών οικοσυστημάτων της Μεγαλονήσου. 

ε) Η προβολή της πατρώας κληρονομιάς που αναλύουν και τεκμηρι¬ 
ώνουν τα ερευνητικά έργα. 

στ) Η επιμόρφωση και εξειδίκευση ατόμων στην έρευνα, γνώση, προ¬ 
στασία, προβολή και σύγχρονη εφαρμογή των αξιών του Κρητικού πα¬ 
ραδοσιακού πολιτισμού. 

ζ) Η παροχή υπηρεσιών μέσω της υποδομής και του ειδικευμένου 
προσωπικού στην Τοπική Αυτοδιοίκηση και γενικότερα σε Υπηρεσίες, 
Οργανισμούς και φορείς της περιοχής και ευρύτερα της Κρήτης. 

Για τήν επίτευξη των σκοπών του, το ΜΟΥΣΕΙΟ ΚΡΗΤΙΚΗΣ 
ΕΘΝΟΛΟΓΙΑΣ μεριμνά για: 

η) Την κατασκευή κτιριακών εγκαταστάσεων που εξυπηρετούν Μου¬ 
σειακή έκθεση - την εναποθήκευση και συντήρηση - την Ερευνητική και 
Επιμορφωτική δραστηριότητα. 

θ) Τη στελέχωση του ιδρύματος με εξειδικευμένο επιστημονικό και 
τεχνικό προσωπικό. 

ι) Την οργάνωση και εκτέλεση ερευνητικών, αναπτυξιακών και επι¬ 
μορφωτικών προγραμμάτων στα πλαίσια ενδιαφέροντος και ειδικότη¬ 
τας του ιδρύματος. 

ια) Την προβολή του Κρητικού παραδοσιακού πολιτισμού με εκθέσεις 
εντός και εκτός Κρήτης, διαλέξεις, σεμινάρια, συνέδρια, δημοσιεύσεις 
μελετών, μονογραφιών, άρθρων, οδηγών, οπτικοακουστικών δημιουρ¬ 
γιών και με όποια άλλα μέσα συμβάλλουν στην ενημέρωση του ειδικευ¬ 
μένου ή ευρύτερου κοινού. 

ιβ) Τη συνεργασία με Δημόσιες Υπηρεσίες, Πανεπιστήμια, οργανι¬ 
σμούς, ιδρύματα, φορείς και Φυσικά Πρόσωπα εσωτερικού και εξωτερι¬ 
κού που μπορούν να συμβάλλουν στην επίτευξη των σκοπών του Μου¬ 
σείου Κρητικής Εθνολογίας. ” . 

Άρθρο 3 

. Περιουσία - Πόροι 

1. Περιουσία του ιδρύματος αποτελούν: 

α) Μία διώροφη οικοδομή, επιφάνειας μέτρων τετραγωνικών τετρα- 
κοσίων σαράντα τριών και 40% (443,40) μετά του συνεχόμενου οικο- 
πεδικού της χώρου, συνολικού εμβαδού 861 τ.μ. που βρίσκεται μέσα 
στον οικισμό Βόρρων Πυργιωτίσσης του Νομού Ηρακλείου Κρήτης και 
ειδικότερα στην Παλιά συνοικία. 

β) Μια Παλιά ισόγεια οικοδομή, μετά του οικοπέδου συνολικού εμβα¬ 
δού μέτρων τετραγωνικών, ογδόντα οκτώ και 25% (88,25) που βρί¬ 
σκεται και αυτή μέσα στον οικισμό Βόρρων στη συνοικία «Κάτω Χώρι». 

γ) Ένα οικόπεδο εμβαδού μέτρων τετραγωνικών, δύο χιλιάδων τε- 
τρακοσίων εξήντα και 87% (2.460,87), που βρίσκεται και αυτό, μέσα 
στον Οικισμό Βόρρων Πυργιωτίσσης και επί της Επαρχιακής οδού Βόρ¬ 
ρων - Φανερωμένης και προορίζεται για την ανέγερση του κτιρίου που 
θα στεγάζει τη συντήρηση και τις Ερευνητικές και Επιμορφωτικές δρα¬ 
στηριότητες του Μουσείου. 

δ) Σκεύη, όργανα, μηχανήματα και εργαλεία για τη λειτουργία του 
Μουσείου και του Ερευνητικού Κέντρου, 
ε) Συλλογή Κρητικού Εθνολογικού υλικού, 
στ) Συλλογή δειγμάτων φυσικής ιστορίας. 

ζ) Επιστημονική βιβλιοθήκη, αρχεία, χαρτοθήκη και σχεδιοθήκη 
όπως αναγράφονται με κάθε λεπτομέρεια στη συστατική πράξη, 
η) Φωτοθήκη, Ηχοθήκη, 
θ) Έντυπο υλικό, εκδόσεις του Μουσείου, 
ι) Χρηματικό ποσό δραχμές δύο εκατομμύρια (2.000.000). 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

1) Εισπράξεις εισιτηρίων του Μουσείου. 

2) Πωλήσεις οδηγών, καρτών, βιβλίων κ.α. από τις εκδόσεις του 
Μουσείου. 

ε) Αποζημιώσεις από παροχές υπηρεσιών που προέρχονται από ερευ¬ 
νητικά, εκπαιδευτικά κ.α. προγράμματα. 


4) Αποζημιώσεις από δραστηριότητες Συμβούλου. 

β) Οι τόκοι από καταθέσεις του σε Τράπεζες ή άλλους πιστωτικούς 
οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές οποιουδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση 

1. Το ίδρυμα διοικείται από επταμελές Διοικητικό Συμβούλιο που 
αποτελείται από τους: 

α) Βαλλιάνο Χριστόφορο, Εθνολόγο 

β) Μαμαλάκη Ματθαίο, Επιχειρηματία 

γ) Παπαδάκη Μιχαήλ, Δημογράφο Καθηγητή, Πανεπιστημίου Πει¬ 
ραιά 

δ) Πολυχρονάκη Εμμανουήλ, Κτηματία 

ε) Στεφανίδη Δημοσθένη, Επιχειρηματία 

στ) Συρμακέζη Κωνσταντίνο, Πολιτικό Μηχανικό Καθηγητή 
Ε.Μ.Π. 

ζ) Τον εκάστοτε Πρόεδρο της Κοινότητας Βόρρων 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του ΑΝ 2039/39. 

4. Το Διοικητικό Συμβούλιο συνεδριάζει τακτικά κάθε τρεις (3) μήνες 
και έκτακτα οπότε το ζητήσει ο Πρόεδρος ή τέσσερα από τα μέλη του, με 

, γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τέσσερις συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του ΑΝ 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Ηρα¬ 
κλείου) τον προϋπολογισμό και απολογισμό του ιδρύματος σύμφωνα με 
τις διατάξεις των άρθρων 101 και 102 του ΑΝ 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και την ανακήρυξη ευεργετών και δωρητών 
του ιδρύματος «ΜΟΥΣΕΙΟ ΚΡΗΤΙΚΗΣ ΕΘΝΟΛΟΓΙΑΣ». 

ε) Καταρτίζει τον Εσωτερικό Κανονισμό λειτουργίας του ιδρύματος. ' 

στ) Χαράζει την Επιστημονική Πολικτική του Ιδρύματος με τη βοή¬ 
θεια Επιστημονικού Συμβουλίου που συστήνεται στο πλαίσιο του Κανο¬ 
νισμού. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα (0) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά» 
τάξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την (αλληλογραφία Συμβουλίου. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

ε) Στο έργο του βοηθείται από τη Γραμματεία του Μουσείου. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητα από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για»τις ενέργειες 
τούτου φέρει πάντοτε ο ίδιος. 


3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1.0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του ΑΝ 2039/39, έχοντας την ευχέ¬ 
ρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπάνων του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, (αναπληρώνει άλλο μέλος 
του Διοικητικού Συμβουλίου που ορίζεται με απόφ"^ αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει «πό την 
ημέρα δημοσίευσης στην Εφημερίδα της Κυβερνήσεως του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του ΑΝ 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και λογιστική τάξη, όλα τα έσοδα και έξοδα του ιδρύ¬ 
ματος που πραγματοποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στην Κοινότητα Βόρρων Πυργιωτίσσης του 
Νομού Ηρακλείου, για την εκτέλεσή παρεμφερών κοινωφελών σκοπών. 

Στην Υπουργό Πολιτισμού και στον Υπουργό Οικονομικών, αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 26 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΙΩΑΝΝΗΣ ΠΑΛΑΙΟΚΡΑΣΣΑΣ ΑΝΝΑ ΨΑΡΟΥΔΑ - ΜΠΕΝΑΚΗ 
- 4 —- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 963 (2) 

Καθορισμός οικισμών Κοινοτήτων ή Δήμων (συμπληρωματικός) Νο¬ 
μού Κοζάνης για τη χορήγηση αδειών οικοδομής από τους Προέ¬ 
δρους ή Δημάρχους αυτών. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις της παρ. 11 του άρθρου 29 του Ν. 1577/85 (ΦΕΚ 
210Α) όπως προστέθηκε με την παρ. 8 του άρθρου 13 του Ν, 1647/ 
1986 (ΦΕΚ 141Α) βάσει της οποίας με απόφαση του Νομάρχη ορίζο¬ 
νται συγκεκριμένες Κοινότητες που εξουσιοδοτούνται να δίδουν άδειες 
οικοδομής. 

2. Την υπ’ αριθμ. 60885/4983/27.9.90 (ΦΕΚ Β656/ 16.10.90) 
Υπουργική Απόφαση με την οποία καθορίζονται τα σχετικά με τη χορή¬ 
γηση αδειών οικοδομής από Προέδρους Κοινοτήτων. 

3. Την Εγκύκλιο 62/9.11.90 της Δ/νσης Νομοθετικού και Δ/νσης 
Πολ. Σχεδιασμού του ΥΠΕΧΩΔΕ. 

4. Το υπ’αριθμ. 50158/2810/2.4.1991 έγγραφο του ΥΠΕΧΩΔΕ 
σε απάντηση του οικ. 608/14.2.91 εγγράφου του ΤΠ και ΠΕ Κοζάνης 
σχετικά με τις Κοινοτικές άδειες. 

5. ΤΗν από 26.2.1992 γνωμοδότηση του Συμβουλίου ΧΟΠ του 
Νομού Κοζάνης που διατυπώθηκε στην 4η Συνεδρίαση αυτού, θέμα 7ο 
(αρ. πρωτ. 20/92/28.2.92). 

6. Το γεγονός ότι οι καθοριζόμενες Κοινότητες ή οικισμοί των Δή¬ 
μων θεωρούνται ότι είναι απομακρυσμένες ή δυσπρόσιτες και ταυτό¬ 
χρονα έχουν γεωργικό και κτηνοτροφικό χαρακτήρα, αποφασίζουμε: 

Α. Καθορίζουμε τους πιο κάτω οικισμούς Κοινοτήτων ή Δήμων του 
Νομού Κοζάνης συμπληρωματικά για τους οποίους οι Πρόεδροι ή οι 
Δήμαρχοι αυτών εξουσιοδοτούνται να χορηγούν άδειες οικοδομής σύμ¬ 
φωνα με τα άρθρα 3 και 4 της υπ’ αρ. 60885/4983/27-9/16.10.90 
(ΦΕΚ 656 Β (Υπουργικής Απόφασης). 

Επαρχία Κοζάνης 

1. Οι οικισμοί των Κοινοτήτων: Καστανιάς, Πολυρράχου, Πτελέας, 
Οινόης, Σκήτης, Ξηρολίμνης, Αλωνακίων, Ροδίτη, Ρυακίου, Αγ. Δη- 
μητρίου, Κερασέας. 

2. Οι οικισμοί των Δήμων: Βοσκοχώρι και Αγ. Χαράλαμπος Δήμου 
Τετραλόφου Πολύμυλος ενός Ζωοδόχου Πηγής Δήμου Πολυμύλου. 

Β. Επαρχία Βοΐου 

1. Οι οικισμοί των Κοινοτήτων: Σημάντρου, Πλατανιάς, Μολόχας, 
Δρυόβουνου, Πελεκάνου. 

2. Οι οικισμοί των Δήμων: Χειμερινού, Αηδονοχωρίου, Πεπονιάς του 
Δήμου Νεάπολης. 

Β. Με την παρούσα απόφαση δεν καταργείται η προηγούμενη από¬ 
φασή μας με το ίδιο αντικείμενο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 4 Μαρτίου 1992 

Ο Νομάρχης 
ΛΟΥΚΑΣ ΚΑΤΣΑΡΟΣ 

-φ- 

Αριθ. 3680 (3) 

Κύρωση Αναδασμού Δήμητρας Ν. Σερρών έτους 1989 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 1-5, παρ. 1 του Ν. 674/77. 

2. Σχετική εισήγηση της Δ/νσης Γεωργίας της Νομαρχίας μας, 

3. Την αριθ. ΕΣ/1533/90 απόφασή μας «περί αναθέσεως καθηκό¬ 


ντων στον Δ/ντη Γεωργίας», αποφασίζουμε: 

Κυρώνουμε το νέο κτηματικό καθεστώς που δημιουργήθηκε με του 
αναδασμό έτους 1989, στην κτηματική περιοχή Δήμητρας, όπως αυτό 
απεικονίζεται στους συνταχθέντες από την Επιτροπή Αναδασμού, κτη- 
ματολογικούς πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 13 Μαρτίου 1992 

Με εντολή Νομάρχη 
Η Διευθύντρια 
ΙΩΑΝ. ΓΑΒΡ1ΗΛΙΔΟΥ 

--φ- 

Αριθ. 3947 (4) 

Μεταβίβαση κοινοχρήστων οικοπέδων στην Κοινότητα Πεπονιάς Ν. 

Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: * 

1) Τις διατάξεις των άρθρων 1 και 5 του Νόμου 3200/55 «περί διοι¬ 
κητικής αποκεντρώσεως» όπως συμπληρώθηκαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεεος των διατάξεων 
περί διοικητικής αποκεντρώσεως». 

2) Το Β.Δ. αριθ. 709/70 «περί καθορισμού των διατηρουμένων υπέρ 
του Υπουργού και των Περιφερειακών Αρχών διανομαρχιακού επιπέ¬ 
δου αρμοδιοτήτων επί θεμάτων του Υπουργείου Γεωργίας». 

3) Το Β.Δ. αριθ. 347/71 «περί των παρά ταις Περιφερειακαίς Υπη- 
ρεσίαις του Υπουργείου Εθνικής Οικονομίας επί θεμάτων Γεωργίας 
Συμβουλίων». 

4) Την υπ’ αριθ. ΕΣ/1533/23.2.90 απόφασή μας, με την οποία 
ανατέθηκαν στο Δ/ντή Γεωργίας ορισμένα από τα καθήκοντά μας. 

5) Τις διατάξεις του άρθρου 164 του Αγροτικού Κώδικα. 

6) Τα κτηματολογικά στοιχειά της οριστικής διανομής και ρυμοτο¬ 
μίας του Συνοικισμού Πεπονιάς. 

7) Το υπ’ αριθ. 103/4.3.92 έγγραφο της Κοινότητας Πεπονιάς, με 
το οποίο ζητάει την μεταβίβαση όλων των κοινοχρήστων εκτάσεων του 
Συν/σμού, στην κυριότητα της Κοινότητας, αποφασίζουμε: 

Μεταβιβάζουμε κατά πλήρη νομή, χρήση και κυριότητα στην Κοινό¬ 
τητα Πεπονιάς, τις κατωτέρω κοινόχρηστες εκτάσεις του Συν/σμού Πε¬ 
πονιάς, χωρίς την υποχρέωση καταβολής τιμήματος. 

1) Υπ’αριθ. 28 Οικόπεδο Ο.Τ. 5 έκτασης 480 τ.μ. Υδραγωγείο 


2) 

» 

29 

)> 

» 6 

» 

8.339 

» Άλσος 

3) 

» 

ο? 

» 

» 11 

» 

300 

» Πάρκο 

4) 


84 

» 

» 13 

» 

255 

» Πλατεία 

5) 

» 

85 

» 

» 14 

» 

442 

» Πλατεία 

6) 

» 

133 

» 

» 19 

» 

40 

» Ηρώον 

7) 

» 

134 

» 

» 19 

» 

520 

» Κοινότητα 

8) 


168 

» 

» 22 

» 

557 

» Πλατεία 

9) 

» 

173 

» 

» 24 

» 

212 

» Πλατεία 

10) 

» 

325 

» 

» 38 

» 

15.572 

» Γήπεδο 

11) 

» 

326 

» 

» 38 

» 

3.050 

» Πάρκο 


Η παρούσα απόφαση επέχει θέση οριστικού τίτλου κυριότητας, η 
οποία μεταγράφεται στα οικεία βιβλία του Υποθηκοφύλακα, με την φρο¬ 
ντίδα της Κοινότητα Πεπονιάς και μετά τη δημοσίευσή της, στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 16 Μαρτίου 1992 

Με εντολή Νομάρχη 
Η Διευθύντρια 
ΙΩΑΝ. ΓΛΒΡ-ΝΑΙΔΟΓ 

Αριθ. 4812 (5) 

Σύσταση Νομικού Προσώπου στο Αήμ.ο Στνλίδαςτου Νομού Φθιώτιδας 
με την επωνυμία Σχολική Επιτροπή Β’ Νηπιαγωγείου Στυλίδας» Ν. 
Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 (Δ.Κ.Κ.). 

2. Τις διατάξεις του άρθρου 5 του Ν. 1894/90 «Για την Ακαδημία 

Αθηνών και άλλες εκπαιδευτικές διατάξεις» που δημοσιεύθηκε στο 
110/27.8.1990 (τ.Β') ΦΕΚ. 

3. Την 30/92 απόφαση του Δημοτικού Συμβουλίου Στυλϊδας, σχε¬ 
τικά με την σύσταση Νομικού Προσώπου με την επωνυμία «Σχολική 
Επιτροπή Β' Νηπιαγωγείου», αποφασίζουμε: 

1. Συνιστούμε ίδιο νομικό πρόσωπο με την επωνυμία «Σχολική Επι¬ 
τροπή Β' Νηπιαγωγείου Στυλϊδας, ατό Δήμο Στυλϊδας του Νομού Φθι¬ 
ώτιδας. 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχετικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α) Τον εκάστοτε Δήμαρχο Δήμου Στυλϊδας ή Δημοτικό Σύμβουλο 
που θα ορισθεί με απόφαση του Δημοτικού Συμβουλίου, 
β) Τον Διευθυντή Διευθύντρια Β' Νηπιαγωγείου Στυλϊδας. 
γ) Δύο Δημότες ή κατοίκους Στυλϊδας. 
δ) Ένα εκπρόσωπο του συλλόγου γονέων και κηδεμόνων, 
ε) Δημότες ή κάτοικοι. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής Κοινοτικής περιόδου. 

Η θητεία των μελών του Διοικητικού Συμβουλίου ακολουθεί την δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονόμίες, κληροδοσίες κλπ.. 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Μαρτίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 

Αριθ. 4813 (6) 

Σύσταση Νομικού Προσώπου στο Δήμο Στυλϊδας του Νομού Φθιώτιδας 
με την επωνυμία Σχολική Επιτροπή Β’ Δημοτικού Σχολείου Στυλί- 
δας» Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 (Δ.Κ.Κ.). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις» που δημοσιεύθηκε στο 
110/27.8.1990 (τ.Β') ΦΕΚ. 

3. Την 28/92 απόφαση του Δημοτικού Συμβουλίου Στυλϊδας, σχε¬ 
τικά με την σύσταση Νομικού Προσώπου με την επωνυμία «Σχολική 
Επιτροπή Β’ Δημοτικού Σχολείου Στυλϊδας», αποφασίζουμε: 

1. Συνιστούμε ίδιο νομικό πρόσωπο με την επωνυμία «Σχολική Επι¬ 
τροπή Β' Δημοτικού Σχολείου Στυλϊδας, στο Δήμο Στυλϊδας του Νομού 
Φθιώτιδας. 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 


-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεσή άλλων πόρων και ο εφοδιασμός των 
σχετικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α) Τον εκάστοτε Δήμαρχο Δήμου Στυλϊδας ή Δημοτικό Σύμβουλο 
που θα ορισθεί με απόφαση του Δημοτικού Συμβουλίου. 

β) Τον Διευθυντή Διευθύντρια Β' Δημοτικού Σχολείου Στυλϊδας. 

γ) Δύο Δημότες ή κατοίκους Στυλϊδας. 

δ) Ένα εκπρόσωπο του συλλόγου γονέων και κηδεμόνων. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγκ με τη λήξη της παρούσας δημοτικής Κοινοτικής περιόδου. 

Η θητεία των μελών του Διοικητικού Συμβουλίου ακολουθεί την δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες κλπ.. 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. . 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Μαρτίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 

Αριθ. 4584 .. (7) 

Σύσταση Νομικού Προσώπου στη Κοινότητα Καλλιθέας του Νομού 
Φθιώτιδας με την επωνυμία «Σχολική Επιτροπή Δημοτικού Σχο¬ 
λείου Κάτω Καλλιθέας» Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 (Δ.Κ.Κ.). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις» που δημοσιεύθηκε στο 
110/27.8.1990 (τ.Β') ΦΕΚ. 

3. Την 10/92 απόφαση του Δημοτικού Συμβουλίου Καλλιθέας σχε¬ 
τικά με την σύσταση Νομικού Προσώπου με την επωνυμία «Σχολική 
Επιτροπή Δημοτικού Σχολείου Κάτω Καλλιθέας», αποφασίζουμε: 

1. Συνιστούμε ίδιο νομικό πρόσωπο με την επωνυμία «Σχολική Επι¬ 
τροπή Δημοτικού Σχολείου Κάτω Καλλιθέας» στην Κοινότητα Καλλι¬ 
θέας του Νομού Φθιώτιδας. 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχετικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από 7μελές Διοικητικό Συμβού¬ 
λιο, αποτελούμενο από: 

α) Τον εκάστοτε Πρόεδρο της Κοινότητας ή Κοινοτικό Σύμβουλο ως 
Πρόεδρο. 

β) Δύο Κοινοτικούς συμβούλους. 

γ) Τον Διευθυντή της Σχολικής Μονάδας του Νομικού Προσώπου, 
δ) Ένα εκπρόσωπο του συλλόγου γονέων και κηδεμόνων, 
ε) Δύο Δημότες ή κατοίκους της Κοινότητας. 

Οι Κοινοτικοί σύμβουλοι και οι δημότες κάτοικοι ορίζονται από το 
Κοινοτικό Συμβούλιο. 

4. Η θητεία των μελών του Διοικητικού Συμβουλίου ακολουθεί την 
δημοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες κλπ. 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Μαρτίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 

Αριθ. 1998 (8) 

Σύσταση Νομικού Προσώπου στη Κοινότητα Αχλαδιού του Νομού Φθι¬ 
ώτιδας με την επωνυμία «Σχολική Επιτροπή Α/θμιας Εκπαίδευσης» 
που περιλαμβάνει το Δημοτικό Σχολείο. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 (Δ.Κ.Κ.). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις» που δημοσιεύθηκε στο 
110/27.8.1990 (τ.Β’) ΦΕΚ. 

3. Την 19/91 απόφαση του Κοινοτικού Συμβουλίου Αχλαδιού του 
Νομού Φθ/δας για σύσταση σχολικής επιτροπής, αποφασίζουμε: 

1. Συνιστούμε Νομικό Πρόσωπο με την επωνυμία «Σχολική Επι¬ 
τροπή Α/θμιας Εκπαίδευσης στην Κοινότητα Αχλαδιού του Νομού Φθι¬ 
ώτιδας. 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχετικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α) Τον εκάστοτε Πρόεδρο της Κοινότητας ή Κοινοτικά Σύμβουλο ως 
Πρόεδρο. 

β) Ένα (1) Κοινοτικό σύμβουλο, 
γ) Ένα (1) δημότη. ;3 

δ) Τον εκάστοτε διευθυντή της σχολικής μονάδας της εκπαίδευσης 
για την οποία γίνεται η παρούσα σύσταση νομικού προσώπου. 

ε) Τον εκάστοτε πρόεδρο του Συλλόγου Γονέων και Κηδεμόνων της 
αναφερομένης εκπαίδευσης. 

4. Η θητεία των μελών του Δ.Σ. ακολουθεί την Κοινοτική περίοδο. 

' 5. Το διοικητικό συμβούλιο εκλέγει Αντιπρόεδρο και Γραμματέα του 

νομικού προσώπου. 

6. Πόροι του Νομικού Προσώπου είναι: 

α)Ή μηνιαίως κατά τον παρόντα χρόνο (εισφορά της Κοινότητας 
12% των 2/3 της τακτικής επιχορήγησης, όπως προβλέπεται από τις 
διατάξεις του ισχύοντος άρθρου 25 του Ν. 1828/89 αναλογικά σύμ¬ 


φωνα με τον αριθμό μαθητών αφού υφίσταται και δεύτερο νομικό πρό¬ 
σωπο, ή σύμφωνα με την εκάστοτε νομοθεσία επιχορήγησης σε περί¬ 
πτωση τροποποίησης του Ν. 1828/89 στο άρθρο 25. Γίνεται μνεία ότι 
ανάλογη εισφορά θα έχουν και οι ΟΤΑ και οι όμορες Κοινότητες των 
οποίων οι μαθητές φοιτούν σε σχολικές μονάδες της Κοινότητας μας και 
σύμφωνα με τις κείμενες διατάξεις (παρ. 3 άρθρ. 25 του Ν. 1828/89) 
η τακτική επιχορήγηση πραγματοποιείται - υπολογίζεται επί του πλη- 
θυσμιακού δεδομένου απογραφών. 

β) Η ετήσια επιχορήγηση του Κράτους. 

γ) Οι προαιρετικές επιχορηγήσεις του ΟΤΑ της έδρας και των ομό¬ 
ρων Κοινοτήτων, δεδομένου ότι το 12% των 2/3 της τακτικής οικονο¬ 
μικής ενίσχυσης, θεωρείται υποχρεωτική. 

δ) Κάθε είδους εισφορές, δωρεές, κληρονομιές, κληροδοσίες κ.λ.π. 
ε) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

στ) Πρόσοδοι από την υπηρεσία του. 

η) Περιουσία από δωρεές ημεδαπών και Ελλήνων αποδήμων. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή, ως και σε Τράπεζες, ΝΠΔΔ και ΝΠΙΔ από τον Πρόεδρο 
και όταν αυτός απουσιάζει ή κωλύεται από τον Αντιπρόεδρο ή τον ορι- 
σθησόμενο δι’ αποφάσεως του Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 2 Μαρτίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 

Αριθ. 4816 (9) 

Σύσταση Νομικού Προσώπου στο Δήμο Στυλίδας του Νομού Φθιώτιδας 
με την επωνυμία «Σχολική Επιτροπή Γυμνασίου Στυλίδας» Ν. Φθι¬ 
ώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 (Δ.Κ.Κ.). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις» που δημοσιεύθηκε στο 
110/27.8.1990 (τ.Β') ΦΕΚ. 

3. Την 26/92 απόφαση του Δημοτικού Συμβουλίου Στυλίδας σχε¬ 
τικά με την σύσταση Νομικού Προσώπου με την επωνυμία «Σχολική 
Επιτροπή Γυμνασίου Στυλίδας», αποφασίζουμε: 

1. Συνιστούμε ίδιο νομικό πρόσωπο με την επωνυμία «Σχολική Επι¬ 
τροπή Γυμνασίου Στυλίδας» του Νομού Φθιώτιδας. 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχετικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαίοι για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α) Τον εκάστοτε Δήμαρχο Δήμου Στυλίδας ή Δημοτικό Σύμβουλο 
που θα ορισθεϊ με απόφαση του Δημοτικού Συμβουλίου, 
β) Τον Διευθυντή του Γυμνασίου Στυλίδαςί 
γ) Ένα δημότη ή κάτοικο Στυλίδας. 
δ) Τον εκπρόσωπο του συλλόγου γονέων και κηδεμόνων, 
ε) Εκπρόσωπο των μαθητικών κοινοτήτων Γυμνασίου Στυλίδας. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής Κοινοτικής περιόδου. 

Η θητεία των μελών του Διοικητικού Συμβουλίου ακολουθεί την δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες κλπ. 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο, 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Μαρτίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 

-♦- 

Αριθ. 4817 (10) 

Σύσταση Νομικού Προσώπου στο Δήμο Στυλίδας του Νομού Φθιώτιδας 
με την επωνυμία «Σχολική Επιτροπή Λυκείου Στυλίδας» Ν. Φθιώτι¬ 
δας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 (Δ.Κ.Κ.). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις» που δημοσιεύθηκε στο 
110/27.8.1990 (τ.Β’) ΦΕΚ. 

3. Την 25/92 απόφαση του Δημοτικού Συμβουλίου Στυλίδας σχε¬ 
τικά με την σύσταση Νομικού Προσώπου με την επωνυμία «Σχολική 
Επιτροπή Λυκείου Στυλίδας», αποφασίζουμε: 

1. Συνιστούμε ίδιο νομικό πρόσωπο με την επωνυμία «Σχολική Επι¬ 
τροπή Γυμνασίου Στυλίδας» του Νομού Φθιώτιδας. 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχετικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α) Τον εκάστοτε Δήμαρχο Δήμου Στυλίδας ή Δημοτικό Σύμβουλο 
που θα ορισθεί με απόφαση του Δημοτικού Συμβουλίου, 
β) Τον Διευθυντή του Λυκείου Στυλίδας. 
γ) Ένα δημότη ή κάτοικο Στυλίδας. 
δ) Τον εκπρόσωπο του συλλόγου γονέων και κηδεμόνων, 
ε) Εκπρόσωπο των μαθητικών κοινοτήτων Λυκείου Στυλίδας. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής Κοινοτικής περιόδου. 

Η θητεία των μελών του Διοικητικού Συμβουλίου ακολουθεί την δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες κλπ. 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

6. Το Νομικό Πρόσωπο εκπροσωπείται στα δικαστήρια και σε κάθε 


δημόσια αρχή από τον Πρόεδρό του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Μαρτίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 
-♦-- 

Αριθ. 4817 (11) 

Σύσταση Νομικού Προσώπου στο Δήμο Στυλίδας του Νομού Φθιώτιδας 
με την επωνυμία «Σχολική Επιτροπή Α’ Νηπιαγωγείου Στυλίδας» 
Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 (Δ.Κ.Κ.). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις» που δημοσιεύθηκε στο 
110/27.8.1990 (τ.Β') ΦΕΚ. 

3. Την 29/92 απόφαση του Δημοτικού Συμβουλίου Στυλίδας σχε¬ 
τικά με την σύσταση Νομικού Προσώπου με την επωνυμία «Σχολική 
Επιτροπή Α' Νηπιαγωγείου Στυλίδας», αποφασίζουμε: 

1. Συνιστούμε ίδιο νομικό πρόσωπο με την επωνυμία «Σχολική Επι¬ 
τροπή Γυμνασίου Στυλίδας» του Νομού Φθιώτιδας. 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχετικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από 5μελές Διοικητικό Συμβού¬ 
λιο, αποτελούμενο από: 

α) Τον εκάστοτε Δήμαρχο Δήμου Στυλίδας ή Δημοτικό Σύμβουλο 
που θα ορισθεί με απόφαση του Δημοτικού Συμβουλίου. 

β) Τον Διευθυντή - Δ/ντρια του Α' Νηπιαγωγείου Στυλίδας. 
γ) Δύο Δημότες ή κατοίκους Στυλίδας. 
δ) Ένα εκπρόσωπο του συλλόγου γονέων και κηδεμόνων, 
ε) Δημότες ή κάτοικοι. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής Κοινοτικής περιόδου. 

Η θητεία των μελών του Διοικητικού Συμβουλίου ακολουθεί την δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες κλπ. 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Μαρτίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά αηό β.ΟΟ' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


° Πώληση ΦΕΚ όλων των Τευχών Σολωμού 51 τπλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


I 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Αηό 25‘Όελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

.» » 

» 

Β’ 

» 

23.000 

Υ) 

» » 

» 

Γ’ 

» 

7.000 

δ) 

» » 

» 

Δ' 

» 

22.000 

ε) 

» » 

» 

Αναπτυξιακών Πράξεων 

» 

15.000 

στ) 

» » 

» 

Ν.Π.Δ.Δ. 

» 

7.000 

ζ) 

» » 

» 

ΠΑΡΑΡΤΗΜΑ 

» 

4.000 

η) 

» » 

» 

Δελτ. Εμπ.& Βιομ. Ιδ. 

» 

7.000 

θ) 

» » 

» 

Αν. Ειδικού Δικαστηρίου 

» 

2.000 

I) 

» » 

» 

Α.Ε. &Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















